เงินบาทแกว่งแคบรอปัจจัยใหม่
ค่าเงินบาทปิดตลาดวันนี้ (25 มิ.ย.) ที่ระดับ 33.77/78 บาท/ดอลลาร์ จากตอนเช้าที่เปิดตลาดอยู่ที่ระดับ 33.79/81 บาท/ดอลลาร์ ระหว่างวันเงินบาทเคลื่อนไหวในกรอบแคบระหว่าง 33.76-33.81 บาท/ดอลลาร์
25 มิ.ย. 2558

นักบริหารเงินเปิดเผยถึงค่าเงินบาทปิดตลาดวันนี้ (25 มิ.ย.) ที่ระดับ 33.77/78 บาท/ดอลลาร์ จากตอนเช้าที่เปิดตลาดอยู่ที่ระดับ 33.79/81 บาท/ดอลลาร์ ระหว่างวันเงินบาทเคลื่อนไหวในกรอบแคบระหว่าง 33.76-33.81 บาท/ดอลลาร์
“วันนี้เงินบาทแกว่งแคบมาก High 33.81 และ Low 33.76 ไม่ได้ขยับไปไหนมาก เป็นแบบนี้มา 3-4 วันแล้ว ยูโรขึ้นไปแล้วก็มีแรงเทขาย ขึ้นไปก็มีแรงขายรออยู่ตลอด” นักบริหารเงินกล่าว ขณะที่คาดว่าพรุ่งนี้เงินบาทน่าจะยังเคลื่อนไหวในกรอบ 33.70-33.85 บาท/ดอลลาร์
 
ที่มา: สำนักข่าวอินโฟเควสท์